Αγαπητές/Αγαπητοί,

Παρακαλούμε όπως προωθήσετε το παρακάτω σε **ιατρικό προσωπικό** του φορέα σας.

Ευχαριστούμε προκαταβολικά

Αξιότιμες κυρίες, αξιότιμοι κύριοι,

Παρακαλούμε για τη συμμετοχή σας στην έρευνα που διεξάγεται στο πλαίσιο του ερευνητικού έργου [PrescIT](https://www.prescit.com/) με τη συμπλήρωση του ερωτηματολογίου που δινεται παρακάτω.

Αντικείμενο του PrescIT είναι η υλοποίηση, αξιολόγηση και διάδοση μιας ολοκληρωμένης πλατφόρμας υποστήριξης κλινικής απόφασης. Η πλατφόρμα θα απευθύνεται σε όλους τους παρόχους υπηρεσιών υγείας, από την πρωτοβάθμια περίθαλψη μέχρι τα νοσοκομεία της τριτοβάθμιας φροντίδας υγείας. Ευρύτερος στόχος του PrescIT είναι η βελτίωση της ποιότητας των υπηρεσιών υγείας, η αύξηση της παραγωγικότητας και της ασφάλειας.

Σκοπός των ερωτηματολογίων που αναπτύχθηκαν, είναι να συμβάλλουν στην ανάλυση αναγκών και απαιτήσεων των κλινικών για την ανάπτυξη της πλατφόρμας έξυπνης συνταγογράφησης του PrescIT. Αντικείμενό τους είναι η συλλογή των απαιτήσεων χρηστών και η αξιολόγηση των υπαρχόντων συστημάτων ηλεκτρονικής συνταγογράφησης.

Διατίθενται ξεχωριστά ερωτηματολόγια που απευθύνονται στους διακριτούς ρόλους των ατόμων που απασχολούνται στον φορέα υγείας. Συγκεκριμένα:

α) Ειδικοί Ιατροί:

<https://forms.gle/DfKUVAmyzyzbBBEk7>

β) Ιατροί Πρωτοβάθμιας και Δευτεροβάθμιας Φροντίδας Υγείας:

<https://forms.gle/EMSZLG7NsWztHNiX9>

γ) Φαρμακοποιοί:

<https://forms.gle/kvS6PNaBjNv65QW36>

δ) Διευθυντές και Managers Νοσοκομείων και Κλινικών:

<https://forms.gle/iFhrQ8T6rDPVW6RNA>

Ευχαριστούμε πολύ για τη συμμετοχή σας!

\*Το έργο υλοποιείται στο πλαίσιο της Δράσης ΕΡΕΥΝΩ – ΔΗΜΙΟΥΡΓΩ - ΚΑΙΝΟΤΟΜΩ και συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) της Ευρωπαϊκής Ένωσης και εθνικούς πόρους μέσω του Ε.Π. Ανταγωνιστικότητα, Επιχειρηματικότητα & Καινοτομία (ΕΠΑνΕΚ) (κωδικός έργου: Τ2ΕΔΚ-00640)